Gustav Nilsen

Gustav Nilsen (født 1974) er en norsk komiker. Han har spesialisert seg på parodier og musikalsk humor og er tilknyttet managementet Seriøst Firma. 

Nilsen er født og oppvokst i Østre Toten.

Han ble kåret til årets nykommer under Komiprisen 2004.

Sammen med Paul Håvård Østby er han skuespiller, tekstforfatter og produsent for Urbane Totninger. De har også satt opp flere juleshow sammen. De spilte også Julelatter på Latter høsten 2011 og har flere ganger vært på turné med Tøyser jula inn.  

Han har spilt i flere oppsetninger, blant annet i  Are Kalvøs Det folk vil ha på Det Norske Teateret i 2005. Han hadde også en av hovedrollene i Jahn Teigen-musikalen Optimist.  

I flere år har han vært å høre som den Alf Prøysen-imiterende barnetimeonkelen Onkel Børre i Nitimen på NRK P1, samt i Reiseradioen og Hallo i Uken. Fra 2010 har han levert humorinnslag til P4s Radiofrokost. 

Nilsen har vært programleder og deltaker i flere TV og radio-programmer, og han har gitt stemme til karakterer i animasjonsfilmer. Han har stemmesatt Olaf i Frost og Oksen Angus i Ferdinand. Gustav Nilsen gir også stemme til lydbøkene om Pulverheksa, som er skrevet av Ingunn Aamodt.

I 2024 deltok han i tv-programmene Sofa og Alle mot alle. I 2025 deltok han på Kokkeskolen med Truls Svendsen og Eyvind Hellstrøm som programledere.

 Referanser 

 Eksterne lenker 

 Om Gustav Nilsen på Stand Up Norge sine nettsider
 Urbane Totninger

Kategori:Norske komikere
Kategori:Norske skuespillere
Kategori:Norske stemmeskuespillere
Kategori:71 grader nord kjendis-deltakere
Kategori:Personer fra Østre Toten kommune